अवसाद एक मानसिक समस्या है। किसी बड़े नुकसान या तकलीफ का सामना करने के बाद कई लोगों के दिमाग में निराशा घर कर लेती है। व्यक्ति स्वयं को असहाय और बेकार मानने लगता है। उसके मन में यह धारणा बनने लगती है कि उसका जीवन निरर्थक है और उसके होने या नहीं होने का किसी पर कोई प्रभाव नहीं पड़ता। वर्षों के शोध से वैज्ञानिकों ने अब तक इसके कई प्रकारों का पता लगाया हैं। यह सामान्य से लेकर बेहद गंभीर तक हो सकता है। स्थिति ज्यादा गंभीर होने पर व्यक्ति के मन में आत्महत्या के खतरनाक विचार भी आने लगते हैं। माना जाता है कि इस स्थिति में व्यक्ति का परिवेश और उसके करीबी लोगों का व्यवहार उसके लिए बहुत अहम होता है।